270 



ipsam in angustum. Necesse est enim ut Forma rei sit quip- 

 piam quod per hujusmodi Migrationem indatur, aut contra per 

 hujusmodi Migrationem tollatur et destruatur. Atque licet 

 omnis exclusio promoveat Affirmativam, tamen hoc magis 

 directe fit in subjecto eodem quam in diversis. Forma autem 

 -(ut ex omnibus quae dicta sunt manifesto liquet) prodens se in 

 uno ducit ad omnia. Quo autem simplicior fuerit Migratio, 

 eo magis habenda est instantia in pretio. Praeterea Instan- 

 tiae Migrantes magni sunt usus ad partem operativam; quia 

 cum proponant Formam copulatam cum Efficiente aut Privante, 

 perspicue designant praxin in aliquibus; unde facilis etiam 

 est transitus ad proxima. Subest tamen in illis nonnihil pe- 

 riculi, quod indiget cautione ; hoc videlicet, ne Formam nimis 

 retrahant ad Efficientem, et intellectum perfundant vel saltern 

 perstringant falsa opinione de Forma ex intuitu Efficientis. 

 Efficiens vero semper ponitur nil aliud esse quam vehiculum 

 sive deferens Formae. 1 Verum huic rei, per Exclusivam legi- 

 time factam, facile adhibetur remedium. 



Proponendum itaque est jam exemplum Instantiae Migrantis. 

 Sit natura inquisita Candor sive Albedo: Instantia Migrans 

 ad generationem est vitrum integrum et vitrum pulverizatum. 

 Similiter, aqua simplex et aqua agitata in spumam. Vitrum 

 enim integrum et aqua simplex diaphana sunt, non alba; at 

 vitrum pulverizatum et aqua in spuma, alba, non diaphana. 

 Itaque quasrendum quid acciderit ex ista Migratione vitro aut 

 aquae. Manifestum enim est Formam Albedinis deferri et in- 

 vehi per istam contusionem vitri et agitationem aquas. Nihil 

 autem reperitur accessisse, praeter comminutionem partium 

 vitri et aquae, et aeris insertionem. Neque vero parum pro- 

 fectum est ad inveniendam Formam Albedinis, quod corpora 

 duo per se diaphana, sed secundum magis et minus, (aer scilicet 

 et aqua, aut aer et vitrum,) simul posita per minutas portiones 

 exhibeant Albedinem, per refractionem inaequalem radiorum 

 lucis. 9 



1 The causa efficiens is the vehiculum formae, inasmuch as It carries the form into 

 the subject matter on which it acts ; in other words it actuates the potential existence 

 of the form in the subject matter. (Cf. De Aug. iii. 4 ) 



2 Bacon would perhaps have given as another illustration of what he has here said 

 the beautiful whiteness of frosted silver, if he had been aware that it is in reality silver 

 foam. It appears that when silver is in a state of fusion a very large quantity of 

 oxygen is condensed on and within its surface, the whole of which escapes at the 

 moment of solidification. This explanation of the appearance of granulated silver is 

 due, I believe, to Gay Lussac. 



